**PARLAMENTUL ROMÂNIEI**



***Comisia pentru politică externă***

Nr. XXIV/284/23.09.2025

**SINTEZA**

**lucrărilor Comisiei pentru politică externă**

**din ziua de 23 septembrie 2025, orele 10:00**

Comisia pentru politică externă şi-a desfăşurat lucrările în ziua de 23 septembrie 2025.

În data de 23 septembrie 2025, ședința comisiei s-a desfășurat în sistem mixt, începând cu ora 10:00.

La ședința Comisiei pentru politică externă, care s-a desfăşurat în format fizic, la sediul Senatului, precum și on-line, prin intermediul aplicaţiei Cisco Webex Meetings, au participat:

În format fizic: dl. senator Titus Corlăţean – președinte, dl. senator Sorin Lavric – vicepreședinte, dl. senator Clement Sava – secretar dl. senator Adrian Streinu Cercel, dna. senator Carmen Orban, dna. senator Cristina-Gabriella Dumitrescu, dl. senator Andrei Dîrlău, dl. senator George-Cătălin Bochileanu, dl. senator Cristian-Augustin Niculescu-Țâgârlaş.

În format online: dna. senator Simona Spătaru, dl. senator Sorin Cimpeanu, dl. senator Robert Cazanciuc, dl. senator Eugen Dogariu, dl. senator Novak Levente, dl. senator Robert-Daniel Ghiță.

Ședința a fost condusă de dl. senator Titus Corlăţean, președintele Comisiei.

Ordinea de zi pentru această ședință a cuprins:

1. Inițiative legislative aflate în portofoliul comisiei pentru dezbatere în fond;

2. Comunicări europene aflate în portofoliul comisiei pentru dezbatere în fond.

Ordinea de zi a fost adoptată în unanimitate.

1. **Au fost dezbătute următoarele** **proiecte de lege:**
2. **L272/2025 -** **Propunere legislativă privind plata cotizațiilor la organizațiile internaționale la care România este parte.**

**Inițiatori:** Budăi Marius-Constantin - deputat PSD; Chilat Crina-Fiorela - deputat PSD; Ciocan Doiniţa - deputat PSD; Ciucă Liviu-Bogdan - deputat PSD; Ciunt Ionel - deputat PSD; Crîstici Ognean - deputat USR (minoritãti); Furtună Mirela - deputat PSD; Ghigiu Alexandru-Mihai - deputat PSD; Govor Mircea-Vasile - deputat PSD; Mihalcea Silvia-Claudia - deputat PSD; Mircea Florin - deputat PSD; Mititelu Eduard-Tatian - deputat PNL; Neagu Petre-Emanoil - deputat PSD; Neaţă Eugen - deputat PSD; Rinder Ana-Smaranda - deputat PSD; Ţintă Ştefan - deputat PSD; Toma Ilie - deputat PSD; Tomoescu Ion-Alin - deputat PSD; Tuşa Adriana-Diana - deputat PSD; Zisopol Dragoş-Gabriel - deputat UER (minorități).

Propunerea legislativă are ca obiect de reglementare stabilirea listei organizaţiilor internaţionale interguvernamentale la care România este parte şi pentru care se achită cotizaţii anuale.

Schimbări preconizate:

Prezenta propunere legislativă stabileşte cadrul legislativ prin care Guvernul aprobă, prin hotărâre, lista organizaţiilor internaţionale interguvernamentale la care România este parte şi pentru care se achită cotizaţii anuale. În mod corelativ, Ministerul Afacerilor Exteme are obligaţia de a iniţia proiectul de hotărâre în temen de 30 de zile de la intrarea în vigoare a legii, asigurând astfel celeritate şi predictibilitate în actualizarea listei.

Membrii Comisiei pentru politică externă au analizat textul documentului, avizele primite și au hotărât, cu unanimitate de voturi, să adopte un raport comun de admitere, fără amendamente.

1. **L320/2025 -** **Proiect de lege privind ratificarea Convenţiei între România şi Regatul Unit al Marii Britanii şi Irlandei de Nord pentru eliminarea dublei impuneri cu privire la impozitele pe venit şi pe câştiguri de capital şi prevenirea evaziunii fiscale şi a evitării plăţii impozitelor şi a Protocolului la Convenţie, semnate la Londra la 13 noiembrie 2024.**

**Inițiator: Guvernul României.**

Proiectul de lege are ca obiect de reglementare ratificarea Convenţiei între România şi Regatul Unit al Marii Britanii şi lrlandei de Nord pentru eliminarea dublei împuneri cu privire la impozitele pe venit şi pe câştiguri de capital şi prevenirea evaziunii fiscale şi a evitării plăţii impozitelor și a Protocolului la Convenţie, semnate la Londra la 13 noieinbrie 2024.

Schimbări preconizate:

Noua convenţie va completa cadrul juridic bilateral actual şi va conduce, în acelaşi timp, la dezvoltarea cooperării economice, precum şi la intensificarea şi diversificarea schimburilor comerciale, tehnico-ştiinţifice şi culturale dintre cele două state. Totodată, convenţia va constitui baza cooperării între autorităţile competente în domeniul fiscal, în vederea eliminării dublei impozitări, a realizării schimbului de informaţii şi a asistenţei în colectarea impozitelor, precum şi a combaterii practicilor fiscale neloiale în relaţia dintre cele două state.

Membrii Comisiei pentru politică externă au analizat textul documentului, avizele primite și au hotărât, cu unanimitate de voturi, să adopte un raport comun de admitere, fără amendamente.

1. **L321/2025 -** **Proiect de lege pentru ratificarea Convenţiei între România şi Principatul Andorra pentru eliminarea dublei impuneri cu privire la impozitele pe venit şi pe capital şi prevenirea evaziunii fiscale şi a evitării plăţii impozitelor şi a Protocolului la Convenţie, semnate la New York la 27 septembrie 2024.**

**Inițiator: Guvernul României.**

Proiectul de lege are ca obiect de reglementare ratificarea Convenţiei între România şi Principatul Andorra pentru eliminarea dublei impuneri cu privire la impozitele pe venit şi pe capital şi prevenirea evaziunii fiscale şi a evitării plăţii impozitelor şi a Protocolului la Convenţie, semnate la New York la 27 septembrie 2024.

Schimbări preconizate:

Convenţia va completa cadrul juridic bilateral actual şi va conduce, în acelaşi timp, la dezvoltarea cooperării economice, precum şi la intensificarea şi diversificarea schimburilor comerciale, tehnico - ştiinţifice şi culturale dintre cele două state. Totodată, convenţia va constitui baza cooperării între autorităţile competente în domeniul fiscal, în vederea eliminării dublei impozitări, a realizării schimbului de infomaţii în acest domeniu, precum şi a combaterii practicilor fiscale neloiale în relaţiile dintre cele două state.

Membrii Comisiei pentru politică externă au analizat textul documentului, avizele primite și au hotărât, cu unanimitate de voturi, să adopte un raport comun de admitere, fără amendamente.

1. **L322/2025 -** **Proiect de lege pentru ratificarea Protocolului semnat la Ashgabat la 20 ianuarie 2025, de amendare a Acordului între Guvernul României şi Guvernul Turkmenistanului în domeniul transporturilor internaţionale rutiere de persoane şi mărfuri, semnat la Bucureşti la 16 noiembrie 1994.**

**Inițiator: Guvernul României.**

Proiectul de lege are ca obiect de reglementare ratificarea Protocolului semnat la Ashgabat la 20 ianuarie 2025, de amendare a Acordului dintre Guvernul României şi Guvernul Turkmenistanului în domeniul transporturilor internaţionale rutiere de persoane şi mărfuri, semnat la Bucureşti la 16 noiembrie 1994.

Schimbări preconizate:

- Înlocuirea textului Articolului 6 al Acordului cu următorul text:

1.Transporturile de mărfuri între statele Părţilor Contractante (bilaterale) sau în tranzit pe teritoriile statelor lor, precum şi spre/dinspre terţe state, se efectuează fără autorizaţii şi utilizarea de autorizaţii nu este necesară. Prezenta dispoziţie se referă şi la transporturile fără încărcătură.

2. Autorizaţia nu este necesară la deplasarea, pe teritoriul statului unei Părţi Contractante, a vehiculelor cu numere de înmatriculare temporare (provizorii) achiziţionate de o entitate a statului celeilalte Părţi Contractante până la destinaţia acestora pe teritoriul statului acestei Părţi Contractante."

- Eliminarea articolelor 7 şi 9, a Punctului 3 al Articolului 10 şi a Punctului 2 al Articolului 11 ale Acordului;

- Desemnarea, la Articolul 14 al Acordului, a autorităților competente, autorizate să pună în aplicare prevederile Acordului;

- Prezentarea, la Articolul 21, a modalităţii de modificare a Acordului. Modificările vor face obiectul unor protocoale separate şi vor fi părţi integrante ale acestuia. Protocoalele vor intra în vigoare în conformitate cu procedura menţionată la articolul 20 al Acordului.

Membrii Comisiei pentru politică externă au analizat textul documentului, avizele primite și au hotărât, cu unanimitate de voturi, să adopte un raport comun de admitere, fără amendamente.

1. **Au fost dezbătute următoarele** **Comunicări europene:**
2. **JOIN (2025) 140 final - Comunicare comună către Parlamentul European şi Consiliu - O strategie digitală internațională pentru Uniunea Europeană**

Comisia își consolidează angajamentul ferm de a sprijini Ucraina atât timp cât este necesar, stabilind o cale europeană comună pentru viitorul refugiaților ucraineni în UE. Aceasta propune prelungirea cu încă un an, până la 4 martie 2027, a protecției temporare pentru persoanele care fug din calea agresiunii Rusiei împotriva Ucrainei.

Se va oferi, astfel, securitate juridică persoanelor care beneficiază de protecție temporară și statelor membre, asigurându-se că aceleași standarde de protecție continuă să se aplice în întreaga UE. Persoanele strămutate vor avea, de asemenea, asigurarea că nu este nici necesar, nici obligatoriu să solicite protecție internațională.

Membrii Comisiei pentru politică externă au analizat textul documentului și au hotărât, cu majoriitate de voturi (12 voturi pentru, 3 abțineri), să adopte un proces-verbal.

1. **COM (2025) 528 final - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor - Strategia de constituire de stocuri la nivelul UE: stimularea pregătirii materiale a UE pentru situații de criză;**

**COM (2025) 529 final - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor - Pregătirea UE pentru următoarea criză sanitară: o strategie de contramăsuri medicale.**

Această strategie identifică șapte domenii-cheie de acțiune ale UE:

1. îmbunătățirea coordonării între statele membre și cu UE;

2. analiză prospectivă, anticipare și planificare strategică;

3. acoperirea lacunelor prin constituirea de stocuri strategice la nivelul UE;

4. consolidarea unei infrastructuri logistice și de transport solide și interoperabile;

5. îmbunătățirea cooperării civil-militare;

6. încurajarea cooperării dintre sectorul public și cel privat;

7. încurajarea cooperării în domeniul acțiunii externe și al parteneriatelor internaționale.

Membrii Comisiei pentru politică externă au analizat textul documentelor și au hotărât, cu majoritate de voturi (12 voturi pentru, 3 împotrivă: dl. senator Sorin Lavric, dna. senator Cristina-Gabriella Dumitrescu, dl. senator Andrei Dîrlău), să adopte un proces-verbal.